হাওড়া–তিরুপতি হামসফর এক্সপ্রেস
হাওড়া–তিরুপতি হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা অন্ধ্রপ্রদেশের তিরুপতি রেলওয়ে স্টেশন এবং পশ্চিমবঙ্গের রাজধানী কলকাতার নিকটস্থ হাওড়া রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২০৮৮৯/২০৮৯০ ট্রেন নম্বরাঙ্কিত হয়ে পরিচালিত হচ্ছে। ট্রেনটি পশ্চিমবঙ্গ, ওড়িশা ও অন্ধ্রপ্রদেশের মধ্যে চলাচল করে। ২০১৯ সালের ২৩শে ফেব্রুয়ারি এই ট্রেনটির দক্ষিণ বিন্দু বিজয়ওয়াড়া থেকে তিরুপতি পর্যন্ত প্রসারিত করা হয় ও পরের দিন ২৪ শে ফেব্রুয়ারি তিরুপতি থেকে এই ট্রেন হাওড়া অভিমুখে রওনা দেয়।